Rijeka, 14. rujna 2020.g.

**OBJAVA ZA MEDIJE**

**POČELE PRIJAVE NA RADIONICU IZRADE MOZAIKA U KRUŽNOJ ULICI**

**Od ponedjeljka 21. do nedjelje 27. rujna 2020.g. između 17 i 19 sati u prostorijama Studentskog kulturnog centra** (Kružna 8) **i u samoj Kružnoj ulici održat će se radionica izrade mozaika 'Mozaik Kružnoj', u sklopu programa Rijeke 2020 – Europske prijestolnica kulture.**

Na radionici, koja je **namijenjena svim zainteresirnima, učit će se o mozaiku kao likovnoj tehnici te kroz iskustveno učenje izraditi mozaik na zidu kod prolaza prema Kružnoj ulici pored Erste banke, čime će se urediti taj često vandalizirani dio grada**.

Kako je broj polaznika ograničen i kako bi se polznici mogli pridržavati svih epidemioloških mjera, **svoj dolazak je potrebno najaviti na adresu** [**prijava.mozaik@gmail.com**](mailto:prijava.mozaik@gmail.com) **ili na broj 0915563356** (Nika) uz naznaku koliko dana polaznik može prisustvovati radionici, u slučaju ne može doći svaki dan.

Radionicu će voditi riječki umjetnik **Matko Kezele**, a pri izradi će se u maksimalnoj mjeri koristiti otpadna keramika sakupljena s nekoliko od mnogih ilegalnih odlagališta u Rijeci i okolici. Ovim činom želi se skrenuti pažnju javnosti na problem neodgovornog ponašanja i devastiranja okoliša, te poslati poruku u duhu kružne ekonomije da otpad ponekad može biti i resurs, no da ga u svakom slučaju treba odgovorno zbrinuti. Zato, polznici koji kod kuće imaju višak keramičkih pločica kojih se žele riješiti, mogu ih donijeti na radionicu i pretvorit u zajednički umjetnički rad.  
  
Svečano otvorenje mozaika održat će se u utorak, 29. rujna 2020.g. od 17h u Kružnoj, uz druženje, zakusku i glazbene hitove DJ-eva s Radio Rože.

Program se realizira uz potporu sudioničkog programa Civilne inicijative, u sklopu projekta Rijeka 2020 - Europska prijestolnica kulture.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42